Sem Fazekas Sándor, sem Lázár János és a többi fideszes sem jelent meg, így elmaradt ma a Mezőgazdasági bizottság ellenőrző albizottságának ülése

A testület határozatképtelensége miatt elmaradt az Országgyűlés Mezőgazdasági bizottság ellenőrző albizottságának csütörtöki ülése.

A határozatképtelenséget Legény Zsolt (MSZP) az albizottság elnöke állapította meg a testület ülésének megkezdése előtt, mivel a kormánypárti honatyák nem jelentek meg, így az ülés meg sem kezdődhetett.



Az ellenőrző albizottság tájékoztatót kívánt volna meghallgatni az állami tulajdonban lévő földek magántulajdonba adásáról, valamint a földművesek földtulajdonhoz juttatásához szükséges tervezett intézkedésekről.



Az albizottsági ülésen a meghívott előadók: Fazekas Sándor földművelésügyi miniszter, valamint Lázár János, Miniszterelnökséget vezető miniszter és Bitay Márton Örs, a Földművelésügyi Minisztérium (FM) állami földekért felelős államtitkára sem jelent meg – közölte az MTI.

Tetszett a bejegyzés? Tetszik Betöltés...